|  |  |
| --- | --- |
|  | УРЕДБА  О ДОПУНИ УРЕДБЕ О УТВРЂИВАЊУ ПРОСТОРНОГ ПЛАНА ПОДРУЧЈА ПОСЕБНЕ НАМЕНЕ ИНФРАСТРУКТУРНОГ КОРИДОРА ДРЖАВНОГ ПУТА I РЕДА БР. 21 НОВИ САД - РУМА - ШАБАЦ И ДРЖАВНОГ ПУТА I РЕДА БР. 19 ШАБАЦ-ЛОЗНИЦА  ("Сл. гласник РС", бр. 21/2024) |

Члан 1.

У Уредби о утврђивању Просторног плана подручја посебне намене инфраструктурног коридора државног пута I реда бр. 21 Нови Сад - Рума - Шабац и државног пута I реда бр. 19 Шабац-Лозница ("Службени гласник РС", бр. 40/11, 39/19 и 88/20), у ПРОСТОРНОМ ПЛАНУ ПОДРУЧЈА ПОСЕБНЕ НАМЕНЕ ИНФРАСТРУКТУРНОГ КОРИДОРА ДРЖАВНОГ ПУТА I РЕДА БР. 21 НОВИ САД - РУМА - ШАБАЦ И ДРЖАВНОГ ПУТА I РЕДА БР. 19 ШАБАЦ - ЛОЗНИЦА, у глави IV. ПРАВИЛА УРЕЂЕЊА И ПРАВИЛА ГРАЂЕЊА, одељак 1. Правила уређења и организације земљишта, пододељку 1.5. Смернице и услови за формирање грађевинских парцела, после тачке 1.5.2. Смернице и услови за формирање грађевинских парцела за деоницу Рума-Шабац, додаје се тачка 1.5.3, која гласи:

"1.5.3. Смернице и услови за формирање грађевинских парцела на деоници државног пута I реда број 21 кроз административно подручје града Новог Сада

Просторни план у делу који се односи на деоницу државног пута I реда број 21 кроз администрaтивно подручја града Новог Сада је основ за формирање парцеле јавне намене.

У обухвату парцела земљишта јавне намене које су формиране за деоницу државног пута I реда број 21 кроз административно подручје града Новог Сада, за потребе изградње државног пута и регулације вотокова, дозвољена је израда пројеката парцелације и формирање мањих парцела у складу са потребама и динамиком реализације планских решења.

У оквиру земљишта јавних намена могућа је прерасподела водног и путног земљишта уз сагласност управљача, односно надлежних ималаца јавних овлашћења."

Члан 2.

Ова уредба ступа на снагу осмог дана од дана објављивања у "Службеном гласнику Републике Србије".